Skupni predlog UREDBA SVETA o spremembi Uredbe (ES) št. 147/2003 o nekaterih omejitvenih ukrepih v zvezi z Somalijo /* JOIN/2014/015 final - 2014/0126 (NLE) */





OBRAZLOŽITVENI MEMORANDUM (1) Z Uredbo Sveta (ES) št. 147/2003 o nekaterih omejitvenih ukrepih v zvezi s Somalijo[1] je bila uvedena splošna prepoved zagotavljanja tehničnih nasvetov, pomoči, usposabljanja, financiranja in finančne pomoči v zvezi z vojaškimi dejavnostmi kateri koli osebi, subjektu ali organu v Somaliji. (2) Varnostni svet Združenih narodov (VSZN) je 5. marca 2014 sprejel Resolucijo 2142 (2014), s katero je ponovno potrdil embargo na orožje za Somalijo in do 25. oktobra 2014 podaljšal svojo odločitev, da se embargo na orožje ne uporablja za dobavo orožja, streliva ali vojaške opreme ali zagotavljanje nasvetov, pomoči ali usposabljanja, namenjenih izključno razvoju varnostnih sil zvezne vlade Somalije, da se zagotovi varnost za prebivalce Somalije, razen v zvezi z dobavo nekaterih predmetov iz priloge k Resoluciji 2111 (2013), ki jih mora vnaprej odobriti Odbor za sankcije, ustanovljen v skladu z Resolucijo 751 (1992). Resolucija VSZN 2142 (2014) prav tako spreminja zahteve glede priglasitve dobave orožja, streliva ali vojaške opreme ali zagotavljanja nasvetov, pomoči ali usposabljanja za somalske varnostne sile, kot tudi glede postopka izvzetja v zvezi z dobavo predmetov iz priloge k Resoluciji 2111 (2013). (3) Svet bo v kratkem sprejel sklep o spremembi Sklepa 2010/231/SZVP v skladu z Resolucijo 2142 (2014). (4) Za izvajanje nekaterih od teh sprememb je potrebno nadaljnje ukrepanje Unije. (5) Visoki predstavnik Unije za zunanje zadeve in varnostno politiko ter Evropska komisija predlagata, da se Uredba (ES) št. 147/2003 ustrezno spremeni. 2014/0126 (NLE) Skupni predlog UREDBA SVETA o spremembi Uredbe (ES) št. 147/2003 o nekaterih omejitvenih ukrepih v zvezi z Somalijo SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 215 Pogodbe, ob upoštevanju Sklepa Sveta 2010/231/SZVP z dne 26. aprila 2010 o omejitvenih ukrepih proti Somaliji in razveljavitvi Skupnega stališča 2009/138/SZVP[2], ob upoštevanju skupnega predloga Visokega predstavnika Unije za zunanje zadeve in varnostno politiko ter Evropske komisije, ob upoštevanju naslednjega: (1) Z Uredbo Sveta (ES) št. 147/2003 z dne 27. januarja 2003 o nekaterih omejitvenih ukrepih v zvezi s Somalijo[3] je bila uvedena splošna prepoved zagotavljanja tehničnih nasvetov, pomoči, usposabljanja, financiranja in finančne pomoči v zvezi z vojaškimi dejavnostmi kateri koli osebi, subjektu ali organu v Somaliji. (2) Varnostni svet Združenih narodov (VSZN) je 5. marca 2014 sprejel Resolucijo 2142 (2014), s katero je ponovno potrdil embargo na orožje za Somalijo in do 25. oktobra 2014 podaljšal svojo odločitev, da se embargo na orožje ne uporablja za dobavo orožja, streliva ali vojaške opreme ali zagotavljanje nasvetov, pomoči ali usposabljanja, namenjenih izključno razvoju varnostnih sil zvezne vlade Somalije, da se zagotovi varnost za prebivalce Somalije, razen v zvezi z dobavo nekaterih predmetov iz priloge k Resoluciji 2111 (2013), ki jih mora vnaprej odobriti Odbor za sankcije, ustanovljen v skladu z Resolucijo 751 (1992). Resolucija VSZN 2142 (2014) prav tako spreminja zahteve glede priglasitve dobave orožja, streliva ali vojaške opreme ali zagotavljanja nasvetov, pomoči ali usposabljanja za somalske varnostne sile, kot tudi glede postopka izvzetja v zvezi z dobavo predmetov iz priloge k Resoluciji 2111 (2013). (3) Svet je … aprila 2014 sprejel Sklep Sveta 2014/…/SZVP[4] o spremembi Sklepa 2010/231/SZVP v skladu z Resolucijo VSZN 2142 (2014). (4) Nekatere od teh sprememb spadajo na področje uporabe Pogodbe o delovanju Evropske unije, zato je za njihovo izvajanje potreben regulativni ukrep na ravni Unije, predvsem z namenom zagotovitve, da jih bodo gospodarski subjekti v vseh državah članicah enotno uporabljali. (5) Uredbo Sveta (ES) št. 147/2003 bi bilo zato treba ustrezno spremeniti – SPREJEL NASLEDNJO UREDBO: Člen 1 Uredba (ES) št. 147/2003 se spremeni: člen 2a(e) se nadomesti z naslednjim: „(e) zagotavljanje financiranja, finančne pomoči, tehničnega svetovanja, pomoči ali usposabljanja, povezanega z vojaškimi dejavnostmi, razen v zvezi s predmeti, določenimi v Prilogi III, če so izpolnjeni naslednji pogoji: (i) zadevni pristojni organ ugotovi, da je namen takšnega financiranja, finančne pomoči, tehničnega svetovanja, pomoči ali usposabljanja izključno razvoj varnostnih sil zvezne vlade Somalije, da se zagotovi varnost za prebivalce Somalije, ter (ii) zvezna vlada Somalije ali država članica, ki zagotavlja financiranje, finančno pomoč, tehnično svetovanje, pomoč ali usposabljanje, pošlje odboru, ustanovljenemu na podlagi odstavka 11 Resolucije Varnostnega sveta Združenih narodov 751 (1992), uradno obvestilo v skladu z odstavkoma 3 in 4 RVSZN 2142 (2014) vsaj pet dni pred vsakršnim zagotavljanjem takšnega financiranja, finančne pomoči, tehničnega svetovanja, pomoči ali usposabljanja namenjenih izključno razvoju varnostnih sil zvezne vlade Somalije, da se zagotovi varnost za prebivalce Somalije;“. Člen 2 Ta uredba začne veljati dan po objavi v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah. V Bruslju, Za Svet Predsednik [1] UL L 24, 29.1.2003, str. 2. [2] UL L 105, 27.4.2010, str. 17. [3] UL L 24, 29.1.2003, str. 2. [4] UL L…